phoneee/thai-legal-corpus huggingface dataset:
กฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๖๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ๒ การใช้แสตมป์สรรพสามิตเพื่อให้ปรากฏว่าสินค้าได้เสียภาษีแล้วให้ผู้มีหน้าที่เสียภาษีขีดฆ่าและปิดแสตมป์สรรพสามิตหรือให้เจ้าพนักงานสรรพสามิตขีดฆ่าในระบบอิเล็กทรอนิกส์ต่อแสตมป์สรรพสามิตแล้วให้ผู้มีหน้าที่เสียภาษีปิดแสตมป์สรรพสามิตหรือให้ผู้มีหน้าที่เสียภาษีปิดแสตมป์สรรพสามิตในกรณีที่สินค้าเป็นเครื่องดื่มสุรา หรือยาสูบ ให้ปิดแสตมป์สรรพสามิตโดยวิธีการ ดังต่อไปนี้(๑)เครื่องดื่ม ให้ปิดบนภาชนะบรรจุเครื่องดื่ม(๒)สุรา ให้ปิดบนภาชนะบรรจุสุรา(๓)ยาสูบ ให้ปิดบนซองยาสูบ หรือภาชนะบรรจุยาสูบในกรณีที่มิได้บรรจุซองการใช้การขีดฆ่า และการปิดแสตมป์สรรพสามิตหรือการขีดฆ่าในระบบอิเล็กทรอนิกส์ต่อแสตมป์สรรพสามิต ตามวรรคหนึ่งให้เป็นไปตามที่อธิบดีประกาศกำหนดข้อ๓ การใช้เครื่องหมายแสดงการเสียภาษีเพื่อให้ปรากฏว่าสินค้าได้เสียภาษีแล้วให้ผู้มีหน้าที่เสียภาษีปฏิบัติดังต่อไปนี้(๑)[๒]กรณีเครื่องหมายแสดงการเสียภาษีของทางราชการ ซึ่งกรมสรรพสามิตทำหรือจัดให้มีขึ้นให้ปิดหรือพิมพ์ตามวิธีการที่อธิบดีประกาศกำหนด(๒)กรณีเครื่องหมายแสดงการเสียภาษีจดทะเบียน(ก)สิ่งผนึกภาชนะ๑)ฝาจีบหรือฝาเกลียวให้ใช้เครื่องผนึกอัดให้แน่นกับปากภาชนะในลักษณะซึ่งถ้าเปิดออกแล้วฝาจีบหรือฝาเกลียวต้องคลายจีบหรือเกลียวออก๒)ฝาหรือจุกหรือสิ่งผนึกภาชนะอื่นซึ่งใช้ผนึกภาชนะนั้นได้ทำนองเดียวกับฝาหรือจุกให้ใช้เครื่องผนึกอัดให้แน่นกับปากภาชนะในลักษณะซึ่งถ้าเปิดออกแล้วฝาหรือจุก หรือสิ่งผนึกภาชนะนั้นต้องขาดแยกออก ชำรุดหรือเสียสภาพเดิมจนไม่สามารถใช้ได้อีก(ข)ภาชนะบรรจุสินค้าซึ่งสามารถปิดผนึกได้โดยไม่ต้องใช้สิ่งผนึกภาชนะตาม (ก)ให้ใช้เครื่องผนึกอัดให้ติดแน่นในลักษณะซึ่งถ้าเปิดออกแล้วภาชนะบรรจุสินค้านั้นต้องขาดแยกออกชำรุด หรือเสียสภาพเดิมจนไม่สามารถใช้ได้อีกให้ไว้ณ วันที่ ๑๒ กันยายน พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๖๔ วรรคสอง แห่งพระราชบัญญัติภาษีสรรพสามิตพ.ศ. ๒๕๖๐บัญญัติให้การใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ กฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้ว(ฉบับที่ ๒) พ.ศ. ๒๕๖๒[๓]ข้อ ๑กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้คือ โดยที่มีการกำหนดลักษณะของเครื่องหมายแสดงการเสียภาษีของทางราชการสำหรับสุราที่ผลิตในราชอาณาจักรขึ้นใหม่ซึ่งมิได้ใช้วัสดุที่ทำด้วยกระดาษ สมควรแก้ไขเพิ่มเติมวิธีการใช้เครื่องหมายแสดงการเสียภาษาของทางราชการซึ่งกรมสรรพสามิตทำหรือจัดให้มีขึ้นให้สอดคล้องกัน จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐กันยายน ๒๕๖๐ชญานิศ/เพิ่มเติม๖ กุมภาพันธ์๒๕๖๓ปริญสินีย์/ตรวจ๑๑กุมภาพันธ์ ๒๕๖๓[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๑๗/๑๖ กันยายน ๒๕๖๐[๒] ข้อ ๓(๑) แก้ไขเพิ่มเติมโดยกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้ว(ฉบับที่ ๒) พ.ศ. ๒๕๖๒[๓] ราชกิจจานุเบกษาเล่ม ๑๓๖/ตอนที่ ๗๕ ก/หน้า ๒๒/๑๒ มิถุนายน ๒๕๖๒
ประกาศประธานศาลปกครองสูงสุดประกาศประธานศาลปกครองสูงสุดเรื่องกำหนดวันเปิดทำการแผนกคดีละเมิดและความรับผิดอย่างอื่นในศาลปกครองสูงสุด[๑] ตามที่ประธานศาลปกครองสูงสุดได้ออกประกาศเรื่อง การจัดตั้งแผนกคดีละเมิดและความรับผิดอย่างอื่นในศาลปกครองสูงสุด ลงวันที่๒๖ มกราคม ๒๕๖๐ ซึ่งมีผลใช้บังคับตั้งแต่วันที่ ๙ กุมภาพันธ์ ๒๕๖๐ เป็นต้นไปโดยกำหนดให้แผนกคดีละเมิดและความรับผิดอย่างอื่นในศาลปกครองสูงสุดจะเริ่มดำเนินการเมื่อใดให้เป็นไปตามประกาศของประธานศาลปกครองสูงสุดนั้นเพื่อให้การจัดตั้งแผนกคดีละเมิดและความรับผิดอย่างอื่นในศาลปกครองสูงสุดเป็นไปตามประกาศประธานศาลปกครองสูงสุดเรื่อง การจัดตั้งแผนกคดีละเมิดและความรับผิดอย่างอื่นในศาลปกครองสูงสุด ลงวันที่๒๖ มกราคม ๒๕๖๐ประธานศาลปกครองสูงสุดจึงออกประกาศให้เปิดทำการแผนกคดีละเมิดและความรับผิดอย่างอื่นในศาลปกครองสูงสุดตั้งแต่วันที่ ๒๐ กุมภาพันธ์ ๒๕๖๐ เป็นต้นไปประกาศ ณ วันที่ ๑๔กุมภาพันธ์ พ.ศ. ๒๕๖๐ปิยะ ปะตังทาประธานศาลปกครองสูงสุดปริยานุช/จัดทำ๒๐ กุมภาพันธ์๒๕๖๐วริญา/ตรวจ๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๐ ก/หน้า ๑๙/๑๗ กุมภาพันธ์ ๒๕๖๐
ระเบียบคณะกรรมการจัดสรรที่ดินจังหวัดประจวบคีรีขันธ์ระเบียบคณะกรรมการจัดสรรที่ดินจังหวัดประจวบคีรีขันธ์ว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดพ.ศ. ๒๕๕๒ อาศัยอำนาจตามความในมาตรา๑๔ (๔) มาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓ และเพื่อให้เป็นไปตามระเบียบคณะกรรมการจัดสรรที่ดินกลางว่าด้วยการกำหนดค่าใช้จ่ายหลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีพ.ศ. ๒๕๔๕ คณะกรรมการจัดสรรที่ดินจังหวัดประจวบคีรีขันธ์จึงกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดประจวบคีรีขันธ์ว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนด พ.ศ.๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้กำหนดอัตราค่าปรับกรณีเจ้าของที่ดินแปลงย่อยในโครงการจัดสรรที่ดินชำระเงินค่าใช้จ่ายในการบำรุงรักษาและการจัดการสาธารณูปโภคล่าช้ากว่าเวลาที่กำหนดดังนี้(๑)ที่ดินที่ใช้เพื่อประกอบการอุตสาหกรรมและที่ดินที่ใช้เพื่อประกอบการพาณิชยกรรมต้องชำระค่าปรับในอัตราที่นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้จัดสรรที่ดินซึ่งดำเนินการเพื่อการบำรุงรักษาสาธารณูปโภค ตามที่ได้อนุมัติจากคณะกรรมการกำหนดตามนัยข้อ ๙ ของระเบียบคณะกรรมการจัดสรรที่ดินกลาง ว่าด้วยการกำหนดค่าใช้จ่ายหลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีพ.ศ. ๒๕๔๕ แต่ต้องไม่เกินร้อยละสิบห้าของจำนวนเงินที่ค้างชำระ(๒)ที่ดินที่ใช้เพื่อเกษตรกรรม ที่ดินที่ใช้เพื่ออยู่อาศัยและที่ดินเปล่าต้องชำระค่าปรับในอัตราที่นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้จัดสรรที่ดินซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการ กำหนดตามนัยข้อ ๙ ของระเบียบคณะกรรมการจัดสรรที่ดินกลางว่าด้วยการกำหนดค่าใช้จ่ายหลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีพ.ศ. ๒๕๔๕ แต่ต้องไม่เกินร้อยละสิบของจำนวนเงินที่ค้างชำระประกาศ ณ วันที่ ๒๒พฤษภาคม พ.ศ. ๒๕๕๒ปานชัย บวรรัตนปราณผู้ว่าราชการจังหวัดประจวบคีรีขันธ์ประธานกรรมการจัดสรรที่ดินจังหวัดประจวบคีรีขันธ์ปริยานุช/จัดทำ๒๙ มิถุนายน ๒๕๕๒ศิรวัชร์/ปรับปรุง๒๙ เมษายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๘๖ ง/หน้า ๑๖/๑๙ มิถุนายน ๒๕๕๒
ประกาศทบวงมหาวิทยาลัยประกาศทบวงมหาวิทยาลัยเรื่องการเปลี่ยนชื่อภาควิชาในคณะสถาปัตยกรรมศาสตร์จุฬาลงกรณ์มหาวิทยาลัย อาศัยอำนาจตามความในมาตรา ๙ วรรคสองแห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒รัฐมนตรีว่าการทบวงมหาวิทยาลัยออกประกาศไว้ ดังต่อไปนี้ข้อ ๑ให้เปลี่ยนชื่อภาควิชาศิลปกรรมในคณะสถาปัตยกรรมศาสตร์จุฬาลงกรณ์มหาวิทยาลัย เป็นชื่อ ภาควิชาการออกแบบอุตสาหกรรมข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๕ ตุลาคม พ.ศ. ๒๕๒๓เกษม สุวรรณกุลรัฐมนตรีว่าการทบวงมหาวิทยาลัยคุณากร/ผู้จัดทำ๒๙ เมษายน ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษา.เล่ม๙๗/ตอนที่ ๑๗๐/ฉบับพิเศษ หน้า ๔/๕ พฤศจิกายน ๒๕๒๓
ประกาศนายทะเบียนประกาศนายทะเบียนเรื่องยกเลิกการกำหนดหลักสูตร และวิธีการสอบความรู้เกี่ยวกับการประกันวินาศภัยสำหรับตัวแทนประกันวินาศภัยเฉพาะการประกันความเสียหายตามพระราชบัญญัติคุ้มครองผู้ประสบภัยจากรถ[๑] เนื่องด้วยการประกันความเสียหายตามพระราชบัญญัติคุ้มครองผู้ประสบภัยจากรถเป็นการประกันวินาศภัยประเภทหนึ่ง ดังนั้น เพื่อมิให้เกิดความซ้ำซ้อนกับหลักสูตรและวิธีการสอบความรู้เกี่ยวกับการประกันวินาศภัยอื่นๆประกอบกับนโยบายการผ่อนคลายการควบคุมการสอบตัวแทนประกันวินาศภัยฉะนั้น อาศัยอำนาจตามความในมาตรา ๖๔ (๘)แห่งพระราชบัญญัติประกันวินาศภัย พ.ศ. ๒๕๓๕นายทะเบียนจึงให้ยกเลิกประกาศนายทะเบียน ดังต่อไปนี้ข้อ ๑ ประกาศนายทะเบียน เรื่องกำหนดหลักสูตรและวิธีการสอบความรู้เกี่ยวกับการประกันวินาศภัยสำหรับตัวแทนประกันวินาศภัยเฉพาะการประกันความเสียหายตามพระราชบัญญัติคุ้มครองผู้ประสบภัยจากรถลงวันที่ ๒๖ พฤศจิกายน ๒๕๓๙ข้อ ๒ ประกาศนายทะเบียน เรื่องกำหนดหลักสูตรและวิธีการสอบความรู้เกี่ยวกับการประกันวินาศภัยสำหรับตัวแทนประกันวินาศภัยเฉพาะการประกันความเสียหายตามพระราชบัญญัติคุ้มครองผู้ประสบภัยจากรถ(ฉบับที่ ๒) ลงวันที่ ๑๑ กุมภาพันธ์ ๒๕๔๐ข้อ ๓ ประกาศนายทะเบียน เรื่องกำหนดหลักสูตรและวิธีการสอบความรู้เกี่ยวกับการประกันวินาศภัยสำหรับตัวแทนประกันวินาศภัยเฉพาะการประกันความเสียหายตามพระราชบัญญัติคุ้มครองผู้ประสบภัยจากรถ(ฉบับที่ ๓) ลงวันที่ ๒๗ กุมภาพันธ์ ๒๕๔๑ทั้งนี้ ตั้งแต่บัดนี้เป็นต้นไปประกาศณ วันที่ ๘ กันยายน พ.ศ. ๒๕๔๑บรรพต หงษ์ทองอธิบดีกรมการประกันภัยนายทะเบียนประภาศรีทองนที/พิมพ์๑๐มกราคม ๒๕๕๑ปฐมพร/จัดทำ๑๖มกราคม ๒๕๕๑[๑] ราชกิจจานุเบกษา เล่ม๑๑๕/ตอนที่ ๘๒ ง/หน้า ๑๑๕/๑๓ ตุลาคม ๒๕๔๑
ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรรัฐบาลในปีงบประมาณพ.ศ. ๒๕๕๗ครั้งที่ ๙[๑] เพื่ออนุวัติตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการจำหน่ายพันธบัตรรัฐบาลในปีงบประมาณ พ.ศ. ๒๕๕๗ ครั้งที่ ๙ เพื่อนำมาชดเชยการขาดดุลงบประมาณ ในปีงบประมาณพ.ศ. ๒๕๕๗ โดยมีเงื่อนไขและสาระสำคัญ ดังนี้๑. กระทรวงการคลังได้ดำเนินการจำหน่ายพันธบัตรรัฐบาลในปีงบประมาณ พ.ศ. ๒๕๕๗ ครั้งที่ ๙ วงเงิน ๖,๕๓๔ ล้านบาท โดยมีรายละเอียดดังนี้๑.๑ พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาล ในปีงบประมาณ พ.ศ. ๒๕๕๓ ครั้งที่ ๒ (LB296A) อายุ ๑๙.๖๐ ปีทำให้วงเงินรวมของพันธบัตรรัฐบาลรุ่นนี้เป็น ๘๓,๕๓๔ ล้านบาท๑.๒ พันธบัตรรัฐบาลนี้มีอายุคงเหลือ ๑๕.๑๕ ปี โดยจะไถ่ถอนครั้งเดียวทั้งจำนวนในวันที่ ๒๒ มิถุนายน ๒๕๗๒ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดราชการหรือวันหยุดธนาคารแห่งประเทศไทยให้เลื่อนวันไถ่ถอนเป็นวันทำการถัดไป๑.๓ พันธบัตรรัฐบาลนี้มีอัตราดอกเบี้ยร้อยละ ๔.๘๗๕ ต่อปี ชำระปีละ ๒ครั้ง ในวันที่ ๒๒ มิถุนายน และ ๒๒ ธันวาคม ของทุกปีสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยให้เลื่อนไปชำระในวันทำการถัดไป๒. วิธีการจัดจำหน่ายพันธบัตรรัฐบาลมีดังนี้๒.๑ วิธีการเสนอประมูลอัตราผลตอบแทนซึ่งผู้ที่ได้รับการจัดสรรพันธบัตรรัฐบาล ได้แก่ ธนาคารพาณิชย์ บริษัทหลักทรัพย์และสำนักงานประกันสังคม๒.๒ วิธีการเสนอซื้อ ซึ่งไม่มีผู้ที่ได้รับการจัดสรรพันธบัตรรัฐบาล๓. การจำหน่ายพันธบัตรรัฐบาลตามนัยข้อ ๒ดำเนินการเมื่อวันที่ ๒๙ เมษายน ๒๕๕๗ โดยมีรายละเอียดผลการจำหน่ายพันธบัตรรัฐบาลในปีงบประมาณ พ.ศ. ๒๕๕๗ ครั้งที่ ๙ ดังนี้วันที่จำหน่ายวันที่ชำระเงินวงเงินจำหน่าย(ล้านบาท)อัตราผลตอบแทนเฉลี่ย(ร้อยละต่อปี)จำนวนเงินที่ได้รับ(บาท)ส่วนเพิ่ม/ส่วนลด(บาท)ดอกเบี้ยจ่ายรับล่วงหน้า(บาท)๒๙ เมษายน ๒๕๕๗๒ พฤษภาคม ๒๕๕๗๖,๕๓๔๓.๙๐๓๖๗,๓๖๘,๙๐๖,๒๕๖.๕๖๗๒๐,๕๘๓,๖๐๒.๘๔๑๑๔,๓๒๒,๖๕๓.๗๒๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการจำหน่ายพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๑ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืนประกาศณ วันที่ ๒๒ พฤษภาคม พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๑๑ มิถุนายน๒๕๕๗นุสรา/ผู้ตรวจ๒๒ กรกฎาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๒ ง/หน้า ๑๖/๖ มิถุนายน ๒๕๕๗
คำพิพากษาศาลฎีกาที่ 3481/2537หลักกฎหมาย: จำเลยเข้าไปในบ้านโจทก์เนื่องจากต้องการจะตกลงกับโจทก์เรื่องที่โจทก์ดำเนินกิจการต้มเปลือกหอยแล้วทำให้เปลือกหอยส่งกลิ่นเหม็นการเข้าไปเช่นนี้นับว่ามีเหตุอันสมควร แม้จำเลยจะมีปืนติดตัวไปด้วยก็ไม่เป็นข้อสำคัญ ไม่ทำให้การเข้าไปนั้นกลับไม่มีเหตุอันสมควร อันจะทำให้จำเลยมีความผิดฐานบุกรุก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3481/2537นายล้อม มุสิกะพงศ์โจทก์พันตำรวจโทจรัส พงศ์จรัสจำเลย ป.อ. ม. 362, ม. 365จำเลยเข้าไปในบ้านโจทก์เนื่องจากต้องการจะตกลงกับโจทก์เรื่องที่โจทก์ดำเนินกิจการต้มเปลือกหอยแล้วทำให้เปลือกหอยส่งกลิ่นเหม็นการเข้าไปเช่นนี้นับว่ามีเหตุอันสมควร แม้จำเลยจะมีปืนติดตัวไปด้วยก็ไม่เป็นข้อสำคัญ ไม่ทำให้การเข้าไปนั้นกลับไม่มีเหตุอันสมควร อันจะทำให้จำเลยมีความผิดฐานบุกรุก(ก้าน อันนานนท์-ไพศาล รางชางกูร-อัครวิทย์ สุมาวงศ์)ศาลจังหวัดสงขลา - นายบูรณ์ ฐาปนดุลย์ศาลอุทธรณ์ภาค ๓ - นายสุนทร สิทธิเวชวิจิตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3481/2537นายล้อม มุสิกะพงศ์โจทก์พันตำรวจโทจรัส พงศ์จรัสจำเลย ป.อ. ม. 362, ม. 365จำเลยเข้าไปในบ้านโจทก์เนื่องจากต้องการจะตกลงกับโจทก์เรื่องที่โจทก์ดำเนินกิจการต้มเปลือกหอยแล้วทำให้เปลือกหอยส่งกลิ่นเหม็นการเข้าไปเช่นนี้นับว่ามีเหตุอันสมควร แม้จำเลยจะมีปืนติดตัวไปด้วยก็ไม่เป็นข้อสำคัญ ไม่ทำให้การเข้าไปนั้นกลับไม่มีเหตุอันสมควร อันจะทำให้จำเลยมีความผิดฐานบุกรุก(ก้าน อันนานนท์-ไพศาล รางชางกูร-อัครวิทย์ สุมาวงศ์)ศาลจังหวัดสงขลา - นายบูรณ์ ฐาปนดุลย์ศาลอุทธรณ์ภาค ๓ - นายสุนทร สิทธิเวชวิจิตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 88/2488หลักกฎหมาย: ผู้ที่มีโคที่ยังใช้งานไม่ได้ไม่มีหน้าที่ต้องนำโคไปทำตั๋วพิมพ์รูปพรรณและไม่มีหน้าที่นำสืบแสดงความบริสุทธิ์ของโคนั้น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 88/2488อัยการเชียงใหม่โจทก์นายมา ปั๋นคำจำเลย พ.ร.บ.สัตว์พาหนะ พ.ศ.2482 ม. 4, ม. 8, ม. 21, ม. 30ผู้ที่มีโคที่ยังใช้งานไม่ได้ไม่มีหน้าที่ต้องนำโคไปทำตั๋วพิมพ์รูปพรรณและไม่มีหน้าที่นำสืบแสดงความบริสุทธิ์ของโคนั้น(มนูภันย์วิมลสาร-ธรรมบัณฑิตสิทธิศฤงคาร-นาถปรีชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 88/2488อัยการเชียงใหม่โจทก์นายมา ปั๋นคำจำเลย พ.ร.บ.สัตว์พาหนะ พ.ศ.2482 ม. 4, ม. 8, ม. 21, ม. 30ผู้ที่มีโคที่ยังใช้งานไม่ได้ไม่มีหน้าที่ต้องนำโคไปทำตั๋วพิมพ์รูปพรรณและไม่มีหน้าที่นำสืบแสดงความบริสุทธิ์ของโคนั้น(มนูภันย์วิมลสาร-ธรรมบัณฑิตสิทธิศฤงคาร-นาถปรีชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักงานอัยการสูงสุดประกาศสำนักงานอัยการสูงสุดเรื่องการเลือกกรรมการอัยการผู้ทรงคุณวุฒิ[๑] ด้วยพระราชบัญญัติระเบียบข้าราชการฝ่ายอัยการ พ.ศ. ๒๕๕๓ มาตรา ๑๐๕วรรคหนึ่ง บัญญัติให้คณะกรรมการอัยการตามพระราชบัญญัติระเบียบข้าราชการฝ่ายอัยการพ.ศ. ๒๕๒๑ ซึ่งปฏิบัติหน้าที่อยู่ในวันก่อนวันที่พระราชบัญญัตินี้ใช้บังคับปฏิบัติหน้าที่คณะกรรมการอัยการตามพระราชบัญญัตินี้จนกว่าจะมีการเลือกและแต่งตั้งกรรมการอัยการผู้ทรงคุณวุฒิตามมาตรา๑๘ (๓) และ (๔) ครบถ้วนแล้ว ซึ่งต้องดำเนินการให้แล้วเสร็จภายในหนึ่งร้อยแปดสิบวันนับแต่วันที่พระราชบัญญัตินี้ใช้บังคับสำนักงานอัยการสูงสุดจึงได้ดำเนินการเลือกกรรมการอัยการผู้ทรงคุณวุฒิชุดใหม่ตามความในมาตรา ๑๘ (๓) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ปรากฏผู้ได้รับเลือกเป็นกรรมการอัยการผู้ทรงคุณวุฒิดังต่อไปนี้ประเภทข้าราชการอัยการชั้น ๖ ขึ้นไป หรืออัยการอาวุโสผู้ที่เคยดำรงตำแหน่งข้าราชการอัยการชั้น๖ ขึ้นไป ก่อนปีงบประมาณที่จะดำรงตำแหน่งอัยการอาวุโส๑. นายเรวัตร จันทร์ประเสริฐ๒. ร้อยโท มนัส อุบลทิพย์๓. นายเข็มชัย ชุติวงศ์ประเภทผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว๑. นายดิเรก สุนทรเกตุ๒. นายบดินทร์ เยี่ยมสมบัติ๓. นายวิทยา ปัตตพงศ์จึงประกาศให้ทราบทั่วกันประกาศณ วันที่ ๓ มิถุนายน พ.ศ. ๒๕๕๔ถาวร พานิชพันธ์รองอัยการสูงสุดรักษาราชการแทนอัยการสูงสุดปริยานุช/ผู้จัดทำ๑๔ มิถุนายน๒๕๕๔ณัฐวดี/ตรวจ๑๔ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๔๖ ก/หน้า ๕๙/๙ มิถุนายน ๒๕๕๔
ประกาศสำนักงานนโยบายและแผนการขนส่งและจราจรเรื่องสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานนโยบายและแผนการขนส่งและจราจร[๑] เพื่อให้การดำเนินการเกี่ยวกับข้อมูลข่าวสารของสำนักงานนโยบายและแผนการขนส่งและจราจรเป็นไปตามมาตรา ๗ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานนโยบายและแผน การขนส่งและจราจรจึงประกาศสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานนโยบายและแผนการขนส่งและจราจร คือ ห้องสมุด ชั้น๔ ฝ่ายบริหารงานทั่วไป สำนักบริหารกลาง สำนักงานนโยบายและแผนการขนส่งและจราจรเลขที่ ๓๕ ถนนเพชรบุรี แขวงทุ่งพญาไท เขตราชเทวี กรุงเทพมหานคร หมายเลขโทรศัพท์ ๐๒ ๒๑๕ - ๑๕๑๕ ต่อ ๔๕๐๘ประกาศ ณ วันที่ ๒๘ มีนาคม พ.ศ.๒๕๖๑ชัยวัฒน์ ทองคำคูณผู้อำนวยการสำนักงานนโยบายและแผนการขนส่งและจราจรปวันวิทย์/จัดทำ๑มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอน ๓๑ ง/หน้า ๒๔/๒๖ เมษายน ๒๕๖๑
ประกาศอธิบดีศาลปกครองสุพรรณบุรีเรื่อง กำหนดวันเปิดทำการแผนกคดีบริหารงานบุคคลในศาลปกครองสุพรรณบุรี[๑] ตามที่ประธานศาลปกครองสูงสุดได้ออกประกาศ เรื่อง การจัดตั้งแผนกคดีบริหารงานบุคคลในศาลปกครองชั้นต้นลงวันที่ ๑๗ มกราคม ๒๕๕๗ ซึ่งมีผลใช้บังคับตั้งแต่วันที่ ๒๕ มกราคม ๒๕๕๗ เป็นต้นไปโดยกำหนดให้แผนกคดีบริหารงานบุคคลในศาลปกครองชั้นต้นจะเริ่มดำเนินการเมื่อใดให้เป็นไปตามประกาศของอธิบดีศาลปกครองชั้นต้นนั้นเพื่อให้การจัดตั้งแผนกคดีบริหารงานบุคคลในศาลปกครองสุพรรณบุรีเป็นไปตามประกาศประธานศาลปกครองสูงสุดเรื่อง การจัดตั้งแผนกคดีบริหารงานบุคคลในศาลปกครองชั้นต้น ลงวันที่ ๑๗ มกราคม ๒๕๕๗อธิบดีศาลปกครองสุพรรณบุรีจึงออกประกาศให้เปิดทำการแผนกคดีบริหารงานบุคคลในศาลปกครองสุพรรณบุรีตั้งแต่วันที่ ๑ ตุลาคม ๒๕๖๑ เป็นต้นไปประกาศ ณ วันที่ ๑ ตุลาคม พ.ศ. ๒๕๖๑จีรพัฒน์ กล่อมสกุลรองอธิบดีศาลปกครองกลาง ช่วยทำงานชั่วคราวในตำแหน่งอธิบดีศาลปกครองสุพรรณบุรีพัชรภรณ์/ธนบดี/จัดทำ๑๒ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนที่ ๙๐ ก/หน้า ๓๕/๗ พฤศจิกายน ๒๕๖๑
ประกาศ ก.ศป.เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น(ฉบับที่ ๕) โดยที่เป็นการสมควรกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้นให้มีความเหมาะสมยิ่งขึ้น อาศัยอํานาจตามความในมาตรา ๑๘ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. จึงออกประกาศไว้ดังต่อไปนี้ข้อ ๑ มิให้นําความในข้อ ๒ วรรคหนึ่ง (๒) และข้อ ๓ วรรคหนึ่ง (๒) ของประกาศ ก.ศป.เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๗ ธันวาคม พ.ศ. ๒๕๕๕ มาใช้บังคับกับผู้สมัครเข้ารับการสอบคัดเลือกในการดําเนินการสอบคัดเลือกบุคคลเพื่อแต่งตั้งเป็นตุลาการประจําศาลปกครองชั้นต้น ในปีงบประมาณ พ.ศ. ๒๕๖๔ เป็นปีสุดท้ายข้อ ๒ ให้นําความในข้อ ๒ วรรคหนึ่ง (๒) และข้อ ๓ วรรคหนึ่ง (๒) ของประกาศ ก.ศป.เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๗ ธันวาคม พ.ศ. ๒๕๕๕ มาใช้บังคับกับผู้สมัครเข้ารับการสอบคัดเลือกในการดําเนินการสอบคัดเลือกบุคคลเพื่อแต่งตั้งเป็นตุลาการประจําศาลปกครองชั้นต้น ตั้งแต่ปีงบประมาณ พ.ศ. ๒๕๖๕ เป็นต้นไปข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม ประกาศ ณ วันที่ ๒๙ กันยายน พ.ศ. ๒๕๖๓ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง
ประกาศกระทรวงการคลังประกาศกระทรวงการคลังเรื่องการปรับลดอัตราค่าธรรมเนียมนายทะเบียนและตัวแทนการจ่ายเงินสำหรับตั๋วเงินคลังและพันธบัตรของกระทรวงการคลัง[๑] เพื่อให้เป็นไปตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ โดยที่ธนาคารแห่งประเทศไทยในฐานะนายทะเบียนและตัวแทนการจ่ายเงินสำหรับตั๋วเงินคลังและพันธบัตรที่ออกโดยกระทรวงการคลังได้มีการปรับลดอัตราค่าธรรมเนียมการจัดการตราสารหนี้ภาครัฐกระทรวงการคลังขอประกาศให้ทราบทั่วกันว่าอัตราค่าธรรมเนียมการทำหน้าที่นายทะเบียนและตัวแทนการจ่ายเงินสำหรับพันธบัตรทุกรุ่นของกระทรวงการคลังที่ยังมียอดคงค้างตั้งแต่วันที่๑ มกราคม ๒๕๕๙ เป็นต้นไปตลอดจนตั๋วเงินคลังและพันธบัตรที่จะดำเนินการออกในอนาคตภายใต้พระราชบัญญัติการบริหารหนี้สาธารณะพ.ศ. ๒๕๔๘ ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒)พ.ศ. ๒๕๕๑ และกฎหมายให้อำนาจกระทรวงการคลังกู้เงินฉบับอื่นได้ปรับลดลงจากประกาศเดิมเป็นดังนี้๑. ตั๋วเงินคลัง คิดอัตราค่าธรรมเนียมร้อยละ๐.๐๐๕ ของมูลค่าการจำหน่าย๒. พันธบัตรรัฐบาล คิดอัตราค่าธรรมเนียมร้อยละ ๐.๐๕ของมูลค่าการจำหน่ายการจ่ายดอกเบี้ยและต้นเงินประกาศ ณ วันที่ ๒๘ธันวาคม พ.ศ. ๒๕๕๘สุทธิรัตน์ รัตนโชติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปุณิกา/ปริยานุช/จัดทำ๘ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๕๑ ง/หน้า ๘/๓๐ ธันวาคม ๒๕๕๘
คำพิพากษาศาลฎีกาที่ 64076หลักกฎหมาย: อุทธรณ์ที่ว่า จำเลยที่ 1 และบริษัท ช. ตั้งบริษัทอ.ขึ้นมาเพื่อดำเนินกิจการโรงแรมช.และโรงแรมอ.เข้าด้วยกัน ถือว่าโจทก์เป็นลูกจ้างของบริษัท อ.ไม่ใช่ลูกจ้างของจำเลยที่ 1 จึงถือไม่ได้ว่าเป็นการเลิกจ้างนั้น เป็นอุทธรณ์ที่โต้เถียงข้อเท็จจริงที่ศาลแรงงานกลางฟังว่า โจทก์เป็นลูกจ้างของจำเลยที่ 1และเมื่อมีการรวมกิจการของโรงแรม ช. ซึ่งเป็นของจำเลยที่ 1 เข้ากับโรงแรม อ. โดยมีบุคคลอื่นทำหน้าที่บริหารโรงแรมทั้งหมด เท่ากับจำเลยที่ 1 เลิกกิจการอันเป็นการเลิกจ้างโจทก์ อุทธรณ์จำเลยที่ 1 จึงต้องห้ามตามพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ.2522 มาตรา 54 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 589/2525นางมณฑาทิพย์ สุวรรณปัทมะโจทก์ห้างหุ้นส่วนจำกัดเศรษฐสัมพันธ์โยธาฯ กับพวกจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54อุทธรณ์ที่ว่า จำเลยที่ 1 และบริษัท ช. ตั้งบริษัทอ.ขึ้นมาเพื่อดำเนินกิจการโรงแรมช.และโรงแรมอ.เข้าด้วยกัน ถือว่าโจทก์เป็นลูกจ้างของบริษัท อ.ไม่ใช่ลูกจ้างของจำเลยที่ 1 จึงถือไม่ได้ว่าเป็นการเลิกจ้างนั้น เป็นอุทธรณ์ที่โต้เถียงข้อเท็จจริงที่ศาลแรงงานกลางฟังว่า โจทก์เป็นลูกจ้างของจำเลยที่ 1และเมื่อมีการรวมกิจการของโรงแรม ช. ซึ่งเป็นของจำเลยที่ 1 เข้ากับโรงแรม อ. โดยมีบุคคลอื่นทำหน้าที่บริหารโรงแรมทั้งหมด เท่ากับจำเลยที่ 1 เลิกกิจการอันเป็นการเลิกจ้างโจทก์ อุทธรณ์จำเลยที่ 1 จึงต้องห้ามตามพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ.2522 มาตรา 54(ดุสิต วราโห-ขจร หะวานนท์-ไพศาล สว่างเนตร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 589/2525นางมณฑาทิพย์ สุวรรณปัทมะโจทก์ห้างหุ้นส่วนจำกัดเศรษฐสัมพันธ์โยธาฯ กับพวกจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54อุทธรณ์ที่ว่า จำเลยที่ 1 และบริษัท ช. ตั้งบริษัทอ.ขึ้นมาเพื่อดำเนินกิจการโรงแรมช.และโรงแรมอ.เข้าด้วยกัน ถือว่าโจทก์เป็นลูกจ้างของบริษัท อ.ไม่ใช่ลูกจ้างของจำเลยที่ 1 จึงถือไม่ได้ว่าเป็นการเลิกจ้างนั้น เป็นอุทธรณ์ที่โต้เถียงข้อเท็จจริงที่ศาลแรงงานกลางฟังว่า โจทก์เป็นลูกจ้างของจำเลยที่ 1และเมื่อมีการรวมกิจการของโรงแรม ช. ซึ่งเป็นของจำเลยที่ 1 เข้ากับโรงแรม อ. โดยมีบุคคลอื่นทำหน้าที่บริหารโรงแรมทั้งหมด เท่ากับจำเลยที่ 1 เลิกกิจการอันเป็นการเลิกจ้างโจทก์ อุทธรณ์จำเลยที่ 1 จึงต้องห้ามตามพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ.2522 มาตรา 54(ดุสิต วราโห-ขจร หะวานนท์-ไพศาล สว่างเนตร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อบังคับมหาวิทยาลัยเทคโนโลยีพระจอมเกล้าธนบุรีข้อบังคับมหาวิทยาลัยเทคโนโลยีพระจอมเกล้าธนบุรีว่าด้วยปริญญาในสาขาวิชาอักษรย่อสำหรับสาขาวิชา (ฉบับที่ ๔)พ.ศ. ๒๕๕๓[๑] มหาวิทยาลัยเทคโนโลยีพระจอมเกล้าธนบุรีเห็นสมควรแก้ไขเพิ่มเติมข้อบังคับมหาวิทยาลัยเทคโนโลยีพระจอมเกล้าธนบุรีว่าด้วยปริญญาในสาขาวิชา อักษรย่อสำหรับสาขาวิชา (ฉบับที่ ๓) พ.ศ. ๒๕๕๒อาศัยอำนาจตามความในมาตรา ๑๘ (๒) และมาตรา ๕๔แห่งพระราชบัญญัติมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๑ประกอบกับมติสภามหาวิทยาลัยเทคโนโลยีพระจอมเกล้าธนบุรี ในคราวประชุมครั้งที่ ๑๔๑เมื่อวันที่ ๑๗ ธันวาคม ๒๕๕๓ จึงมีมติให้แก้ไขเพิ่มเติมข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีพระจอมเกล้าธนบุรี ว่าด้วยปริญญาในสาขาวิชาอักษรย่อสำหรับสาขาวิชา (ฉบับที่ ๔) พ.ศ. ๒๕๕๓ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกความใน(๖) ของข้อ ๓ของข้อบังคับมหาวิทยาลัยเทคโนโลยีพระจอมเกล้าธนบุรีว่าด้วยปริญญาในสาขาวิชาอักษรย่อสำหรับสาขาวิชา พ.ศ. ๒๕๔๓ซึ่งแก้ไขเพิ่มเติมโดยข้อบังคับมหาวิทยาลัยเทคโนโลยีพระจอมเกล้าธนบุรี ว่าด้วยปริญญาในสาขาวิชาอักษรย่อสำหรับสาขาวิชา (ฉบับที่ ๓) พ.ศ. ๒๕๕๒ และให้ใช้ความต่อไปนี้แทน(๖) สาขาวิชาวิจิตรศิลป์และประยุกต์ศิลป์ มีปริญญา ๓ชั้น คือก. เอกแบบที่ ๑ เรียกว่า ศิลปดุษฎีบัณฑิต ใช้อักษรย่อศล.ด.แบบที่ ๒ เรียกว่า ปรัชญาดุษฎีบัณฑิต ใช้อักษรย่อปร.ด.แบบที่ ๓ เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด.ข. โทแบบที่ ๑ เรียกว่า ศิลปมหาบัณฑิต ใช้อักษรย่อ ศล.ม.แบบที่ ๒ เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.ค. ตรีแบบที่ ๑ เรียกว่า ศิลปบัณฑิต ใช้อักษรย่อ ศล.บ.แบบที่ ๒ เรียกว่า ศิลปกรรมศาสตรบัณฑิต ใช้อักษรย่อศป.บ.ข้อ ๔ ให้อธิการบดีเป็นผู้รักษาการตามข้อบังคับนี้ประกาศณ วันที่ ๒๐ ธันวาคม พ.ศ. ๒๕๕๓ทองฉัตรหงศ์ลดารมภ์นายกสภามหาวิทยาลัยเทคโนโลยีพระจอมเกล้าธนบุรีปริยานุช/ผู้จัดทำ๒๐ เมษายน ๒๕๕๔ณัฐวดี/ตรวจ๒๐ เมษายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๓๘ ง/หน้า ๘๖/๓๑ มีนาคม ๒๕๕๔